John Carroll

John Carroll (født 8. januar 1735 i Upper Marlboro i kolonien Maryland i Nord-Amerika, død 3. desember 1815 i Baltimore i  Maryland) var den første katolske biskop i USA.


== Liv og virke ==


=== Bakgrunn ===
John Carroll var den fjerde av i alt syv barn til kjøpmannen og plantasjeieren Daniel Carroll og hans hustru Eleanor Darnall. Forskjellige representanter for den etterhvert vidstrakte slekten innehadde viktige politiske verv og spilte viktige roller o Marylands kolonihistorie. Carrolls bstefat haddekommet til Nord-Amerika i  1688 på grunn av de diskriminerende katolikklover på Irland, og var blitt militær rådgiver for Charles Calvert, 3. baron Baltimore. Johns eldre bror  Daniel Carroll (1730–1796) var en av undertegnerne av Den amerikanske forfatning.
Det var moren som gav John den første skoleundervisningen. I 1748 ble han i en alder av tolv år sendt til jesuittenes skoler i  St. Omer nord i Frankrike.


=== Jesuitt, prest ===
Carroll trådte inn hos jesuittene i 1753, og ble ordinert til prest i Liège dem 14. februar 1761. Fra 1762 underviste han filosofi ved den engelske høyskole i Liège og deretter i Brugge. Pater Carroll underviste og forkynte i Europa nesten helt til sin 40-årsdag.
I 1776 var han aktiv i den amerikanske revolusjon, og ble sendt sammen med sin fetter Charles Carroll, Samuel Chase og Benjamin Franklin for å forsøke å få fransk-canadierne i Quebec til å slutte seg til revolusjonen. De lyktes ikke i dette, men Carroll fikk gode kontakter i den nye republikkens regjering.
I 1784 ble han utnevnt til superior for misjonene i USA, og etablerte dermed et kirkelig hierarki i landet. Den katolske kirke i USA kunne dermed bli uavhengig av den apostoliske vikar i London, som de inntil da hadde vært underlagt.


=== Biskop ===
Den 6. november 1789 ble han utnevnt til biskop av Baltimore av pave Pius VI, og han ble dermed den første katolske biskop i USA. I 1808 ble han også den første katolske erkebiskop i landet, da Baltimore ble elevert til erkebispedømme.
Carroll grunnla Georgetown University, et katolsk universitet drevet av jesuitter i Georgetown, en by som senere ble del av  Washington, D.C.. Dette er det første katolske universitetet i USA. Den formelle grunneleggelsesdagen er 23. januar 1789, men byggearbeidene startet allerede året før; i 1791 ble den første studenten skrevet inn, og i 1792 begynte undervisningen. 23. januar 1789 er datoen da jesuittene fikk skjøtet på eiendommen universitetet ligger på. I 2004 var det en av 28 utdanningsinstitusjoner som var medlem av Association of Jesuit Colleges and Universities.
John Carroll University er oppkalt etter ham.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Gasparo Carpegna (1625-1714) *1670
Kardinal Fabrizio Paolucci (1651-1726) *1685
Kardinal Francesco Barberini den yngre (1662-1738) *1721
Kardinal Marcello Lante Montefeltro Della Rovere (1695-1773) *1732
Biskop Charles Walmesley (1722-1797) *1756
Erkebiskop John Carroll (1735-1815) *1790


== Billedgalleri ==

		


== Referanser ==


== Litteratur ==
Guilday, Peter. The Life And Times Of John Carroll, Archbishop Of Baltimore, (1735-1815) 2 vol 1922)  vol 1 online and vol 2 online
Melville, Annabelle M. John Carroll of Baltimore, founder of the American Catholic hierarchy (1955) online free
O'Donovan, Louis (1908), «John Carroll», Catholic Encyclopedia, http://www.newadvent.org/cathen/03381b.htm, besøkt March 29, 2007 
Shea, John Gilmary. Life And Times Of The Most Rev. John Carroll, Bishop And First Archbishop Of Baltimore: Embracing The History Of The Catholic Church In The United States 1763-1815 (1888) online
Spalding, Thomas W. (1997), Most Rev. John Carroll, Archdiocese of Baltimore, arkivert fra originalen on October 20, 2009, https://web.archive.org/web/20091020142746/http://www.archbalt.org/our-history/ordinaries-detail.cfm?customel_datapageid_999=1343, besøkt March 29, 2007  Arkivert 20. oktober 2009 hos Wayback Machine.
Hennesey, James (1981), American Catholics: A History of the Roman Catholic Community in the United States, New York: Oxford University Press, , https://archive.org/details/americancatholic00henn 
 Archbishop John Carroll (1790–1815), Basilica of the National Shrine of the Assumption of the Blessed Virgin Mary, arkivert fra originalen on February 2, 2007, https://web.archive.org/web/20070202130026/http://baltimorebasilica.org/history.php?page=history%2Fcontent_history_carroll.php&img1=history%2Fimages%2Fcarroll01.jpg&img2=history%2Fimages%2Fcarroll02.jpg&img3=history%2Fimages%2Fcarroll03.jpg, besøkt March 29, 2007  Arkivert 2. februar 2007 hos Wayback Machine.
Eberhardt, Newman C. (1964), A Survey of American Church History, St. Louis: B. Herder Book Co. 
Breidenbach, Michael D. (2013), 'Conciliarism and American Religious Liberty, 1632–1835' (Ph.D. Dissertation, University of Cambridge)